
Rezümé
A dolgozat és a benyújtott pályamunka a fürdés lélektisztító hatásaival ellentétes folyamatokat igyekszik bemutatni. A különböző vallásokban, irodalmi alkotásokban, a filmtörténetben és az internetes közösségi oldalakon is megtalálható a fürdés bűnöktől megtisztító hatása. Sok ember számára a fizikai fürdés és megtisztulás egy lelki megtisztulást is jelent. Erre sok példát találhatunk a különböző népszokásokban, vallásokban és ikonográfiai utalásokban is. Munkám ezeket a folyamatokat átértelmezve, kifordítva mutatja be.
A dolgozat első fejezetében bemutatom a felvetett problémát, miszerint az emberek a fizikai, testi megtisztulásnak lélektisztító erőt is tulajdonítanak. Sokan gondolják úgy, hogyha megfürödnek azzal a bűneiktől is megszabadultak.
A második fejezetben leírom az alkotói folyamat lépéseit, kísérleteit, ötleteit.
A harmadik fejezet pedig különböző analógiákat sorakoztat fel, amikben a fürdés mint lelki megtisztulás jelenik meg. Találkozhatunk vallási analógiákkal, filmtörténeti analógiákkal és a népszokásokkal kapcsolatos analógiákkal is.
A tárgy méretei: 10x6x3cm



